Einar Høgetveit

Einar Høgetveit (født 28. oktober 1949, død 10. august 2020) var en norsk jurist og sjef for Økokrim.

Høgetveit hadde juridisk embetseksamen fra 1978 og var lic. jur. fra 1985. Han fikk advokatbevilling i 1988. I sin yrkeskarrière var han dommerfullmektig, arbeidet i PRIO, hvor han skrev avhandlingen Hvor hemmelig, i Sosialdepartementet, som lovrådgiver i Justisdepartementet og var også hovedsekretær for Samerettsutvalget. Fra 1991 var han ansatt i Økokrim hvor han blant annet var assisterende sjef fra 1998 til 2000. Han var sjef for Økokrim fra 2000 til 2009. Han var leder av Straffelovkommisjonen, som utredet den nye straffeloven, i perioden 1994–2002.

Høgetveit var lagdommer ved Borgarting lagmannsrett fra 2009 til 2019.

Bibliografi
 Hvor hemmelig? Offentlighetsprinsippet i Norge og USA, særlig med henblikk på militærpolitiske spørsmål (Pax, 1981) ISBN 82-530-1174-1 (elektronisk utgave)

 NOU 1980: 53 Vern av urbefolkninger. Kan og bør Norge ratifisere ILO-konvensjon nr. 107 og slutte seg til rekommendasjon nr. 104 om vern og integrering av urbefolkninger som helt eller delvis lever under stammeforhold i uavhengige land? (elektronisk utgave)

Referanser

Eksterne lenker
 Einar Høgetveit - Store norske leksikon

Norske jurister
Fødsler i 1949
Norske dommere
Personer fra Hamar kommune